Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 349/12/5502	Čadca, 15.10.2013
EEČ : 2-37-186-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.8.2012, spisová značka Pv 349/12/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 07.04.2012 viedol osobné motorové vozidlo zn. XXXXX, ev. č. XXXXX po miestnej komunikácií, ul. 17. novembra v meste Čadca v smere od centra mesta na ul. Slovenských dobrovoľníkov, okr. Čadca, pričom pred budovou bývalého Okresného úradu v Čadci sa dostatočne nevenoval vedeniu vozidla a nesledoval situáciu v cestnej premávke a pri cúvaní zadnou časťou vozidla narazil do maloletej chodkyne XXXXX, nar. XXXXX, čím jej spôsobil zranenia: zlomeninu obidvoch kostí ľavého predlaktia v dolnej časti s posunom kostných úlomkov s poruchou zdravia 10 týždňov.

Uznesením prokurátora Okresnej prokuratúry Čadca zo dňa 16.8.2012, spisová značka Pv 349/12/5502, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením Okresnej prokuratúry v Čadci pod sp. zn. Pv 349/12 - 5 zo dňa 16.08.2012 bolo podľa § 216 odsek 1 Trestného poriadku proti obv. XXXXX podmienečne zastavené trestné stíhanie pre prečin ublíženia na zdraví podľa § 157 odsek 1 Trestného zákona, na tom skutkovom základe, ako je uvedené vo výrokovej časti tohto uznesenia. 
     
     Podľa § 216 odsek 2 Trestného poriadku bola obvinenému XXXXX  určená skúšobná doba na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 22.08.2012 a skúšobná doba uplynula dňa 22.08.2013.
  
     Podľa § 216 odsek 3 Trestného poriadku bola obvinenému uložená povinnosť v priebehu skúšobnej doby uhradiť zvyšnú škodu poškodenej XXXXX, nar. XXXXX v Čadci, trvale bytom XXXXX - XXXXX, okr. XXXXX, t. č. bytom XXXXX, XXXXX, okr. XXXXX. - zákonnej zástupkyni maloletej XXXXX, nar. XXXXX, v sume 2.000,- €.

     Podľa § 217 odsek 1 Trestného poriadku  ak  obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     Z vyžiadaných správ od mesta Čadca, Obvodného úradu, odboru všeobecnej vnútornej správy v Čadci, OO PZ SR v Čadci, výpisu z EKV, ako i z odpisu z registra trestov bolo zistené, že sa obvinený v skúšobnej dobe nedopustil žiadneho protiprávneho konania, nebol prejednávaný pre priestupok a v registri trestov nemá  záznam. 

     Pokiaľ ide o náhradu škody v sume 2.000,- €, tak túto síce uhradil až 11.10.2013, avšak krátko po skončení skúšobnej doby a teda možno na toto prihliadnuť, že si splnil svoju povinnosť nahradiť spôsobenú škodu. Škoda bola uhradená poštovou poukážkou č. XXXXX na pošte Čadca 1.

     Nakoľko obvinený XXXXX v skúšobnej dobe podmienečného zastavenia trestného stíhania viedol riadny život a nahradil škodu, boli splnené podmienky uvedené v ustanovení § 217 odsek 1 Trestného poriadku a preto som rozhodol tak, ako je uvedené vo výrokovej časti tohto uznesenia. 

     Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e)  Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor